Cuneiform Tablet Kt c/k 18 (Anatolica 41 38f.)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR AḪ.ME ša IŠTAR qí-bi-ma um-ma a-šùr-lá-ma-sí ni-mar-IŠTAR ù {d}IM.GAL-ma i-na u₄-mì-im ša DUMU áp-lim i-li-kà-ni a-na ma-lá na-áš-pè-er-tí-kà a-šùr-GAL ú me-er-at i-na-aḫ-DINGIR i-na É be-tí-kà ni-iṭ-ru-ud-ma wa-at-ni-a-ší a-ma-at-kà ú a-šùr-i-mì-tí me-ra-kà a-na É be-tí-kà nu-šé-ri-ib-ma ku-um-ru-tám tù-kà-al a-šùr-GAL a-na kà-ri-im i-li-ik-ma um-ma šu-ut-ma a-bi₄ iš-pu-ra-ma i-na É be-tim ú-ṣí 5 DUMU-e um-me-a-ni be-ra-ni-ma il₅-tám ú šu-ku-ta-ša lá-áp-qí-id-ma ú lu-ṣí 5 DUMU-e um-me-a-ni kà-ru-um i-be-er-šu-ma il₅-tám ú šu ku-ta-ša ip-qí-id-ma šál-ma-at mì-ma ša šu-ku-tí il₅-tim lu KÙ.BABBAR lu KÙ.KI lu a-mu-tum lu sá-dum <gap> ni 1 ṭup-pá-am be-ru-ú ú-lá-pì-tù-ma a-na am-tí-kà i-dí-nu ṭup-pu-um ša-ni-um me-eḫ-šu É kà-ri-im i-ba-ší a-ma-at-kà ni-mar-IŠTAR a-šùr-i-mì-tí ú e-me-ri-mu-ša ša É be-et-kà ú-kà-lu-ni ṣa-al-tum i-na ba-ri-šu-nu i-ší-ki-in-ma a-sà-ku-um ša il₅-tim i-ta-áš-me a-na kà-ri-im i-li-ku-ma be-re pá-ni-ú-tí-ma kà-ru-um a-na il₅-tim a ša-ri-im iš-pu-ru-ma šu-ku-tí il₅-tim ú-sà-ni-qú-ma 12 a-nu-qú-ú ša a-mu-tim ša úz-né-ša 1.5 GÍN ú-ru-um ša KÙ.KI 2 zi-mì-zu ša KÙ.KI ša 0.66666 GÍN 0.5 ma-na KÙ.BABBAR tù-dí-na-tum 17 kà-ku-bu-ú ša KÙ.BABBAR kà-ku-um ša 0.83333 GÍN ša KÙ.BABBAR lu sá-dum lu ḫu-sà-ru-um 0.5 ma-na 5 GÍN ší-ku-tum ša i-ir-tí-ša mì-ma a-nim ḫa-lá-aq kà-ru-um ú-sà-ni-iq-šu-nu um-ma šu-nu-ma ke-na ni-il₅-qé <gap>-<gap>-<gap>